CELEX: 32017R0077
Language: ro
Date: 2017-01-16 00:00:00
Title: Regulamentul de punere în aplicare (UE) 2017/77 al Consiliului din 16 ianuarie 2017 privind punerea în aplicare a Regulamentului (UE) nr. 267/2012 privind măsuri restrictive împotriva Iranului

17.1.2017   
            
            
               RO
            
            
               Jurnalul Oficial al Uniunii Europene
            
            
               L 12/24
            
         REGULAMENTUL DE PUNERE ÎN APLICARE (UE) 2017/77 AL CONSILIULUI
   din 16 ianuarie 2017
   privind punerea în aplicare a Regulamentului (UE) nr. 267/2012 privind măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 267/2012 al Consiliului din 23 martie 2012 privind măsuri restrictive împotriva Iranului și de abrogare a Regulamentului (UE) nr. 961/2010 (1), în special articolul 46 alineatul (2),
   întrucât:
   
               (1)
            
            
               La 23 martie 2012, Consiliul a adoptat Regulamentul (UE) nr. 267/2012.
            
         
               (2)
            
            
               În conformitate cu Decizia (PESC) 2017/83 a Consiliului (2), mai multe entități ar trebui să fie eliminate de pe lista persoanelor și entităților care fac obiectul măsurilor restrictive, astfel cum figurează în anexa IX la Regulamentul (UE) nr. 267/2012.
            
         
               (3)
            
            
               Ca urmare a hotărârilor Tribunalului în cauzele T-182/13 (3), T-433/13 (4), T-158/13 (5), T-5/13 (6) și T-45/14 (7), Moallem Insurance Company, Petropars Operation & Management Company, Petropars Resources Engineering Ltd, Iran Aluminium Company, Iran Liquefied Natural Gas Co., Hanseatic Trade Trust & Shipping (HTTS) GmbH și Naser Bateni nu sunt incluse pe lista persoanelor și entităților care fac obiectul măsurilor restrictive, astfel cum figurează în anexa IX la Regulamentul (UE) nr. 267/2012.
            
         
               (4)
            
            
               Ca urmare a hotărârii Curții de Justiție în cauza C-200/13 P (8), Bank Saderat Iran nu este inclusă pe lista persoanelor și entităților care fac obiectul măsurilor restrictive, astfel cum figurează în anexa IX la Regulamentul (UE) nr. 267/2012. Prin urmare, și pentru securitatea juridică, rubrica referitoare la Bank Saderat PLC (Londra) din anexa respectivă ar trebui să fie eliminată.
            
         
               (5)
            
            
               Regulamentul (UE) nr. 267/2012 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Anexa IX la Regulamentul (UE) nr. 267/2012 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 ianuarie 2017.
      
         
            Pentru Consiliu
         
         
            Președintele
         
         F. MOGHERINI
      
   
   
      (1)  JO L 88, 24.3.2012, p. 1.
   
      (2)  Decizia (PESC) 2017/83 a Consiliului din 16 ianuarie 2017 de modificare a Deciziei 2010/413/PESC privind adoptarea de măsuri restrictive împotriva Iranului (a se vedea pagina 92 din prezentul Jurnal Oficial).
   
      (3)  Hotărârea Tribunalului din 10 iulie 2014, Moallem Insurance Co./Consiliul Uniunii Europene, T-182/13, ECLI:EU:T:2014:624.
   
      (4)  Hotărârea Tribunalului din 5 mai 2015, Petropars Iran Co. and Others/Consiliul Uniunii Europene, T-433/13, ECLI:EU:T:2015:255.
   
      (5)  Hotărârea Tribunalului din 15 septembrie 2015, Iranian Aluminium Company (Iralco)/Consiliul Uniunii Europene, T-158/13, ECLI:EU:T:2015:634.
   
      (6)  Hotărârea Tribunalului din 18 septembrie 2015, Iran Liquefied Natural Gas Co./Consiliul Uniunii Europene, T-5/13, ECLI:EU:T:2015:644.
   
      (7)  Hotărârea Tribunalului din 18 septembrie 2015, HTTS Hanseatic Trade Trust & Shipping GmbH și Naser Bateni/Consiliul Uniunii Europene, T-45/14, ECLI:EU:T:2015:650.
   
      (8)  Hotărârea Curții de Justiție din 21 aprilie 2016, Consiliul Uniunii Europene/Bank Saderat Iran, C-200/13 P, ECLI:EU:C:2016:284.
   
      ANEXĂ
      Rubricile aferente entităților enumerate mai jos se elimină de pe lista care figurează în partea I.B din anexa IX la Regulamentul (UE) nr. 267/2012:
      I.   Persoane și entități implicate în activitățile nucleare sau privind rachete balistice și persoane și entități care acordă sprijin guvernului Iranului.
      
      B.   Entități
      
      
         
                     „7.
                  
                  
                     (a) Bank Saderat PLC (Londra)
                  
               
                     48.
                  
                  
                     Neka Novin (alias Niksa Nirou)
                  
               
                     65.
                  
                  
                     West Sun Trade GmbH
                  
               
                     159.
                  
                  
                     Compania de investiții pentru fondurile de pensii din industria petrolieră a Iranului (OPIC)”.